title: Rozhodnutie výkonného výboru zo 14. decembra 1993 týkajúce sa vyhlásení ministrov a štátnych tajomníkov (SCH/Com-ex (93) 10)

text:
Dôležité právne oznámenie

|

41993D0010

Úradný vestník L 239 , 22/09/2000 S. 0127 - 0128

		Rozhodnutie výkonného výboruzo 14. decembra 1993týkajúce sa vyhlásení ministrov a štátnych tajomníkov(SCH/Com-ex (93) 10)VÝKONNÝ VÝBOR,so zreteľom na článok 132 Dohovoru, ktorým sa vykonáva Schengenská dohoda,ROZHODOL TAKTO:vyhlásenie ministrov a štátnych tajomníkov z 19. júna 1992 [1] a 30. júna 1993 týkajúce sa uvedenia do platnosti vykonávacieho dohovoru a splnenia predpokladov sú týmto potvrdené.V Paríži 14. decembra 1993PredsedaA. Lamassoure[1] Vyhlásenia z 19. júna 1992 neboli prevzaté do acquis.--------------------------------------------------Madrid 30. júna 1993SCH/M (93) 14Vyhlásenie ministrov a štátnych tajomníkov1. Ministri a štátni tajomníci sa týmto dohodli na stanovení politického cieľa, ktorý spočíva v uplatňovaní Schengenského dohovoru z roku 1990 od 1. decembra 1993.2. Ministri a štátni tajomníci berú na vedomie, že boli splnené nasledovné predpoklady:- spoločná príručka;- opatrenia pre vydanie jednotných víz a spoločných konzulárnych pokynov pre víza;- preskúmanie žiadostí o azyl;- letiská tak, ako bolo dohodnuté vo Vyhlásení ministrov a štátnych tajomníkov z 19. júna 1992.Dosiahol sa veľký pokrok vo vzťahu k ostatným predpokladom, ktoré už boli splnené do takej miery, že spomenuté uplatňovanie by malo byť možné od 1. decembra 1993. Za týmto účelom a v súlade so Schengenským dohovorom z roku 1990 je nevyhnutné vyvinúť dodatočné úsilie tak, aby sa stali účinnými už uzavreté dohody o vonkajších hraniciach a drogách.Ministri a štátni tajomníci potvrdzujú, že funkčný SIS (Schengenský informačný systém) je nevyhnutnou podmienkou zrušenia kontrol na vnútorných hraniciach. V tejto oblasti sa dosiahol významný pokrok. Ministri a štátni tajomníci súhlasia so zintenzívnením práce tak, aby sa umožnilo postupné zavádzanie SIS do prevádzky, keď štáty úspešne ukončia testy a uvedú svoje národné SIS do prevádzky.3. Výkonný výbor na svojom zasadaní v októbri vykoná záverečné zhodnotenie pokroku dosiahnutého pri vynaložení vyššie uvedeného dodatočného úsilia.4. Schengenský dohovor z roku 1990 bude platiť vo všetkých členských štátoch, ktoré splnili predpoklady a majú funkčný národný SIS.Za týmto účelom sa členské štáty zaväzujú vykonať všetky nevyhnutné opatrenia na ukončenie vnútroštátnych postupov požadovaných pre ratifikáciu dohovoru a dohôd o pristúpení.5. Ministri a štátni tajomníci sa dohodli, že pôvodné signatárske štáty Schengenského dohovoru z roku 1990, ktoré tak ešte neurobili, musia čo najskôr uložiť svoje ratifikačné listiny a to najneskôr do dátumu, ktorý umožňuje dodržanie termínu stanoveného v odseku 1. Tie členské štáty, ktoré tak ešte neurobili, súhlasia s tým, že čo najskôr uložia svoje listiny ratifikujúce dohody o pristúpení tých štátov, ktorých národné SIS sú integrované do systému a to najneskôr do dátumu, ktorý umožňuje dodržanie termínu stanoveného v odseku 1. Tento záväzok taktiež platí, ak ostatné pristupujúce štáty dosiahnú rovnaké štádium v súvislosti s ich príslušnými národnými SIS.Ministri a štátni tajomníci sa dohodli, že vyhlásenie o článku 139 záverečného aktu dohovoru znamená, že uvedenie dohovoru do platnosti podlieha rozhodnutiu výkonného výboru, ktoré musí byť prijaté akonáhle sú splnené predpoklady.--------------------------------------------------


title: Rozhodnutie Rady 2011/221/SZBP zo 6. apríla 2011 , ktorým sa mení a dopĺňa rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny

text:
               7.4.2011

               SK

               Úradný vestník Európskej únie

               L 93/20

         ROZHODNUTIE RADY 2011/221/SZBP
   zo 6. apríla 2011,
   ktorým sa mení a dopĺňa rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada prijala rozhodnutie 2010/656/SZBP z 29. októbra 2010, ktorým sa obnovujú obmedzujúce opatrenia voči Pobrežiu Slonoviny (1).

               (2)

               Bezpečnostná rada Organizácie Spojených národov 30. marca 2011 prijala rezolúciu 1975 [ďalej len „rezolúcia BR OSN 1975 (2011)“], v ktorej sa ukladajú cielené sankcie proti ďalším jednotlivcom, ktorí spĺňajú kritériá uvedené v rezolúcii BR OSN 1572 (2004) a ďalších nadväzujúcich rezolúciách, vrátane jednotlivcov, ktorí kladú prekážky mieru a uzmiereniu na Pobreží Slonoviny, kladú prekážky realizácii operácie Organizácie Spojených národov na Pobreží Slonoviny (UNOCI) a práci ďalších medzinárodných aktérov na Pobreží Slonoviny a závažným spôsobom porušujú ľudské práva a medzinárodné humanitárne právo.

               (3)

               Vzhľadom na vážnosť situácie na Pobreží Slonoviny by sa mali prijať ďalšie obmedzujúce opatrenia.

               (4)

               Okrem toho by sa mali zmeniť a doplniť zoznamy osôb a subjektov, na ktoré sa vzťahujú obmedzujúce opatrenia, uvedené v prílohách I a II k rozhodnutiu 2010/656/SZBP.

               (5)

               Je tiež potrebné vyjasniť niektoré ustanovenia rozhodnutia 2010/656/SZBP,

         PRIJALA TOTO ROZHODNUTIE:
   Článok 1
   Rozhodnutie 2010/656/SZBP sa týmto mení a dopĺňa takto:

               1.

               Do článku 5 sa vkladajú tieto odseky:
               „3a.   Členské štáty môžu osobám a subjektom uvedeným v prílohe II povoliť výnimky z opatrení uvedených v odsekoch 1 a 2 v súvislosti s finančnými prostriedkami a hospodárskymi zdrojmi, ktoré sú potrebné na humanitárne účely po tom, ako túto skutočnosť vopred oznámia ostatným členským štátom a Komisii.
               3b.   Odsek 1 písm. b) nebráni tomu, aby označená osoba alebo subjekt vykonávali platby splatné na základe zmlúv uzavretých pred tým, ako boli takáto osoba alebo subjekt zaradené do zoznamu, pod podmienkou, že príslušný členský štát stanovil, že príjemcom platby nie je priamo ani nepriamo osoba alebo subjekt, ktoré sú uvedené v odseku 1 písm. b).“

               2.

               Vkladá sa tento článok:
               „Článok 5a
               Zakazuje sa:

                           a)

                           nákup, sprostredkovanie a pomoc pri emisii dlhopisov alebo cenných papierov emitovaných alebo zaručených po 6. apríli 2011 nezákonnou vládou Laurenta GBAGBA a osobami alebo subjektmi konajúcimi v jej mene alebo na základe jej poverenia alebo subjektmi, ktoré táto vláda vlastní alebo kontroluje. Nákup takýchto dlhopisov alebo cenných papierov sa výnimočne povoľuje finančným inštitúciám, a to v hodnote, ktorá zodpovedá hodnote dlhopisov a cenných papierov, ktoré už majú v držbe a ktoré majú nadobudnúť splatnosť;

                           b)

                           poskytovať pôžičky nezákonnej vláde Laurenta GBAGBA, ako aj osobám alebo subjektom konajúcim v jej mene alebo na základe jej poverenia alebo subjektom, ktoré táto vláda vlastní alebo kontroluje, a to v akejkoľvek forme.

                     Nákup, sprostredkovanie a pomoc pri emisii dlhopisov a cenných papierov ani ustanovenie o pôžičkách, ktoré sa uvádzajú v písmenách a) a b), nezakladajú žiadnu zodpovednosť dotknutých fyzických a právnických osôb, subjektov a orgánov, ak nevedeli a nemohli odôvodnene predpokladať, že svojím konaním porušujú tento zákaz.“

               3.

               Vkladá sa tento článok:
               „Článok 9a
               Na dosiahnutie čo najväčšieho účinku vyššie opatrení uvedených v tomto rozhodnutiu Únia vyzýva tretie štáty, aby prijali obmedzujúce opatrenia podobné tým, ktoré sú obsiahnuté v tomto rozhodnutí.“

               4.

               V článku 10 sa dopĺňa tento odsek:
               „4.   Opatrenia uvedené v článku 5 ods. 2, pokiaľ ide o prístavy uvedené v zozname v prílohe II, sa preskúmajú najneskôr do 1. júna 2011.“

         Článok 2
   1.   Osoby uvedené v časti A prílohy I k tomuto rozhodnutiu sa vypúšťajú zo zoznamu uvedeného v prílohe II k rozhodnutiu 2010/656/SZBP a dopĺňajú sa do zoznamu uvedeného v prílohe I k rozhodnutiu 2010/656/SZBP.
   2.   Osoba uvedená v časti B prílohy I k tomuto rozhodnutiu sa dopĺňa do zoznamu uvedeného v prílohe I k rozhodnutiu 2010/656/SZBP.
   3.   Osoby uvedené v prílohe II k tomuto rozhodnutiu, sa dopĺňajú do zoznamu uvedeného v prílohe II k rozhodnutiu 2010/656/SZBP.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 6. apríla 2011

            Za Radu

            predseda

         MARTONYI J.

      (1)  Ú. v. EÚ L 285, 30.10.2010, s. 28.

      PRÍLOHA I
      ČASŤ A
      1.   Laurent GBAGBO

      Dátum narodenia: 31. mája 1945
      Miesto narodenia: Gagnoa, Pobrežie Slonoviny
      Bývalý prezident Pobrežia Slonoviny: marenie procesu mieru a uzmierenia, odmietnutie výsledkov prezidentských volieb.
      Dátum označenia zo strany OSN: 30. 3. 2011 (označenie zo strany Európskej únie: 22. 12. 2010)
      2.   Simone GBAGBO

      Dátum narodenia: 20. júna 1949
      Miesto narodenia: Moossou, Grand-Bassam, Pobrežie Slonoviny
      Predseda parlamentnej skupiny Ľudového frontu Pobrežia Slonoviny (FPI): marenie procesu mieru a uzmierenia, verejné podnecovanie k nenávisti a násiliu.
      Dátum označenia zo strany OSN: 30. 3. 2011 (označenie zo strany Európskej únie: 22. 12. 2010)
      3.   Désiré TAGRO

      Číslo pasu: PD – AE 065FH08
      Dátum narodenia: 27. januára 1959
      Miesto narodenia: Issia, Pobrežie Slonoviny
      Generálny tajomník v tzv. „období prezidenta“ pána Gbagbu: účasť v nezákonnej vláde pána Gbagbu, marenie procesu mieru a uzmierenia, odmietnutie výsledkov prezidentských volieb, účasť na násilnom potláčaní ľudového hnutia.
      Dátum označenia zo strany OSN: 30. 3. 2011 (označenie zo strany Európskej únie: 22. 12. 2010)
      4.   Pascal AFFI N’GUESSAN

      Číslo pasu: PD-AE 09DD00013
      Dátum narodenia: 1. januára 1953
      Miesto narodenia: Bouadriko, Pobrežie Slonoviny
      Predseda Ľudového frontu Pobrežia Slonoviny (FPI): marenie procesu mieru a uzmierenia, podnecovanie k nenávisti a násiliu.
      Dátum označenia zo strany OSN: 30. 3. 2011 (označenie zo strany Európskej únie: 22. 12. 2010)
      ČASŤ B
      1.   Alcide DJÉDJÉ

      Dátum narodenia: 20. októbra 1956
      Miesto narodenia: Abidjan, Pobrežie Slonoviny
      Blízky poradca pána Gbagbu: účasť v nezákonnej vláde pána Gbagbu, marenie procesu mieru a uzmierenia, verejné podnecovanie k nenávisti a násiliu.
      Dátum označenia zo strany OSN: 30. 3. 2011

      PRÍLOHA II

         Osoby uvedené v článku 2 ods. 3

      A.   Osoby

                  Meno (a prípadné prezývky)

                  Identifikačné údaje

                  Dôvody

                  1.

                  Diali Zie

                  Riaditeľ hlavnej pobočky Centrálnej banky štátov západnej Afriky (BCEAO) Prispieva k financovaniu nezákonnej administratívy Laurenta Gbagba

                  2.

                  Togba Norbert

                  Generálny inšpektor štátnej pokladnice Prispieva k financovaniu nezákonnej administratívy Laurenta Gbagba

                  3.

                  Kone Doféré

                  Generálny pokladník ministerstva financií Prispieva k financovaniu nezákonnej administratívy Laurenta Gbagba

                  4.

                  Hanny Tchélé Brigitte, manželka Etiboua

                  Autorka dokumentárnych filmov
                  Podnecovanie k nenávisti a násiliu

                  5.

                  Jacques Zady

                  Režisér v Rozhlase a televízii Pobrežia Slonoviny (RTI)
                  Podnecovanie k nenávisti a násiliu

                  6.

                  Ali Keita

                  Šéfredaktor denníka Le Temps
                  Podnecovanie k nenávisti a násiliu

                  7.

                  Kla Koué Sylvanus

                  Generálny riaditeľ Telekomunikačnej agentúry Pobrežia Slonoviny a predseda mestskej rady mesta San-Pedro
                  Podnecovanie k nenávisti a násiliu

                  8.

                  Mamadou Ben Soumahoro

                  Poslanec národného zhromaždenia
                  Podnecovanie k nenávisti a násiliu

                  9.

                  Sokouri Bohui

                  Poslanec národného zhromaždenia, riaditeľ denníka Notre Voie Generálny tajomník Ľudového frontu (Front populaire Ivorien – FPI) zodpovedný za voľby
                  Podnecovanie k nenávisti a násiliu

                  10.

                  Blon Siki Blaise

                  Vydáva sa za vysokého predstaviteľa pre rozvoj na západe
                  Podnecovanie k nenávisti a násiliu

                  11.

                  Pastor Kore Moïse

                  Duchovný poradca Laurenta Gbagba
                  Podnecovanie k nenávisti a násiliu

                  12.

                  Moustapha Aziz

                  Radca na zastúpení Pobrežia Slonoviny pri UNESCO
                  Podnecovanie k nenávisti a násiliu

                  13.

                  Gnamien Yao

                  Bývalý minister
                  Podnecovanie k nenávisti a násiliu

                  14.

                  Zakaria Fellah

                  Špeciálny poradca Laurenta Gbagba Prispieva k financovaniu nezákonnej administratívy Laurenta Gbagba

                  15.

                  Ghislain N’Gbechi

                  Úradník stálej misie Pobrežia Slonoviny v New Yorku Prispieva k financovaniu nezákonnej administratívy Laurenta Gbagba

                  16.

                  Charles Kader Gore

                  Podnikateľ Prispieva k financovaniu nezákonnej administratívy Laurenta Gbagba

                  17.

                  Sanogo Yaya

                  Advokát advokátskej komory Pobrežia Slonoviny Prispieva k financovaniu nezákonnej administratívy Laurenta Gbagba

                  18.

                  Kadio Morokro Mathieu

                  Predseda predstavenstva spoločnosti PETROIVOIRE Prispieva k financovaniu nezákonnej administratívy Laurenta Gbagba

                  19.

                  Marcellin Zahui

                  Generálny riaditeľ Národnej úverovej banky a sporiteľne (Caisse National de Crédit et d'Epargne– CNCE) a člen správnej rady banky Medzinárodnej banky pre obchod a priemysel Pobrežia Slonoviny (Banque Internationale pour le Commerce et l'Industrie de la Côte d'Ivoire– BICICI), ktoré boli protiprávne znárodnené Prispieva k financovaniu nezákonnej administratívy Laurenta Gbagba

                  20.

                  Jean-Claude N'Da Ametchi

                  Generálny riaditeľ Versus Bank, člen správnej rady banky SGBCI (Société Générale de Banques en Côte d'Ivoire), ktorá bola protiprávne znárodnená Prispieva k financovaniu nezákonnej administratívy Laurenta Gbagba

                  21.

                  Anatole Kossa

                  Podpredseda riadiaceho výboru pre sektor kávy a kakaa (Comité de gestion de la filière café cacao – CGFCC) Poradca bývalého prezidenta Gbagba pre poľnohospodárstvo od 1. januára 2010. Prispieva k financovaniu nezákonnej administratívy Laurenta Gbagba

                  22.

                  Alexandre Kouadio

                  Dočasný správca Orgánu pre reguláciu odvetvia kávy a kakaa (Autorité de régulation du café et du cacao – ARCC) Prispieva k financovaniu nezákonnej administratívy Laurenta Gbagba

                  23.

                  Célestin N'Guessan

                  Dočasný správca Fondu pre rozvoj a podporu činností producentov kávy a kakaa (Fonds de développement et de promotion des activités des producteurs de café et de cacao – FDPCC) Prispieva k financovaniu nezákonnej administratívy Laurenta Gbagba

                  24.

                  Claudine Lea Yapobi née Yehiry

                  Dočasná správkyňa Fondu pre reguláciu a kontrolu (Fonds de régulation et de contrôle – FRC) a Burzy kávy a kakaa (Bourse du café et du cacao – BCC) Prispieva k financovaniu nezákonnej administratívy Laurenta Gbagba

                  25.

                  Deby Dally Balawourou

                  Novinár, predseda Národnej tlačovej rady (Conseil national de la presse) Podnecovanie k nenávisti a násiliu

                  26.

                  Wenceslas Appiah

                  Generálny riaditeľ Banky pre financovanie poľnohospodárstva (Banque pour le Financement de l'Agriculture – BFA) Prispieva k financovaniu nezákonnej administratívy Laurenta Gbagba

                  27.

                  Hubert Houlaye

                  Predseda správnej rady Národnej investičnej banky (Banque National d'Investissements) Prispieva k financovaniu nezákonnej administratívy Laurenta Gbagba